พอดีฝังเข็มได้จะปีแล้วค่ะเวลามีอะไรกันก็จะปล่อยในตลอด พอเดือนพฤภาคมประจำเดือนก็มาปกติน้ะค่ะแต่มาช่วงหลังๆรู้สึกแปลกๆ มีอาการดังนี้ค่ะ หิวข้าวบ่อย ปวดฉี่บ่อย แล้วก็มีตกขาวมาก รู้สึกเจ็บหน้าอกค่ะ
สวัสดีค่ะ ยาฝังคุมกำเนิดเป็นการคุมกำเนิดที่มีประสิทธิภาพสูง โอกาสตั้งครรภ์น้อยกว่า 1% หากทำในสถานพยาบาลที่เชื่อถือได้ อาจอยู่ได้ 3 หรือ 5 ปีขึ้นกับชนิดของยาฝังโดยมีผลข้างเคียงได้แก่-เลือดออกกระปริดกระปรอยทางช่องคลอด-ประจำเดือนมาไม่สม่ำเสมอจนถึงไม่มา-สิวขึ้น-น้ำหนักตัวขึ้น-มีขนดก และมีความต้องการทางเพศลดน้อยลงอาการอื่นๆดังกล่าวมานั้น ไม่จำเพาะเจาะจงกับการตั้งครรภ์ค่ะ เรื่องปัสสาวะบ่อยนั้นอาจเกิดจากกระเพาะปัสสาวะหรือกรวยไตอักเสบ อาการตกขาวถ้าเป็นตกขาวที่ไม่ใช่สีขาวและมีกลิ่นผิดปกติอาจเกิดจากช่องคลอดติดเชื้อหรืออวัยวะภายในอุ้งเชิงกรานอักเสบ อาการคัดตึงหน้าอกอาจเป็นผลข้างเคียงจากยาฝังหรือเป็นอิทธิพลของฮอร์โมนเพศระหว่างรอบเดือนในระหว่างฝังยาคุมมีโอกาสตั้งครรภ์ได้น้อยมากๆค่ะ ดังกล่าวไป อาจซื้อชุดตรวจการตั้งครรภ์มาตรวจเองเบื้องต้นได้ ถ้าให้ผลลบ แต่ยังมีอาการอื่นๆดังกล่าวมาอยู่ อาจจะต้องไปพบแพทย์เพื่อตรวจหาโรคอื่นที่เป็นไปได้ดังกล่าวไปค่ะ